Patrušev Dmitrii Nikolajevič

**Dmitrii Nikolajevič Patrušev** (, NSTÜ) — venälaine valdmez'. Venäman valdmehišton aigsijaline pämez' voden 2024 semendkun 14. päiväspäi.

Ende — Venäman Federacijan manradon ministr (2018—2024), "Rossel'hozbankan" ohjandusen pämez' (2010—2018).

## Elostarin

Dmitrii Patrušev om sündnu 13. redukud vodel 1977 Leningradas.

Vodel 1999 Patrušev lopi Valdkundaližen ohjandusen universitetan "Menedžment"-openduzerišton.

Vozil 2002—2004 openzihe Venäman verazmaižiden azjoiden ministerstvan diplomatižes akademijas "Mirun ekonomik"-openduzerištos.

Vodel 2006 lopi Venäman varumatomuden nevondišton akademijan.

### Tedorad
16. sulakud vodel 2003 Piterin valdkundaližes ekonomikan i finansoiden universitetas Patrušev polesti dissertacijan, miše sada ekonomikan tedokandidatan tedoarvon temadme "Sädandekonomižed erikacegen kehitoitusen alendused, miše ohjata tedo-oppindorganizacijoiden radod" (tedo-ohjandai G. N. Ivanova; opponetad  Boris Vasiljevič Pr'ankov i P. M. Šavkunov).

3. heinkud vodel 2008  Piterin valdkundaližes ekonomikan i finansoiden universitetas Patrušev polesti dissertacijan, miše sada ekonomikan tedokandidatan tedoarvon temadme "Valdkundaližed da möndkosketused organizacijad tegeližen politikan sädandas da todenzoituses: todesižiden TEKan monopolijoiden materialoiden pohjal" (tedokonsul'tant V. V. Korelin; opponentad V. V. Gluhov, A. V. Kruglov, S. А. Uvarov).

### Rad
Vozil 1999—2002 Patrušev radoi.

Vodel 2004 mäni radole VTB-bankaha.

Vodelpäi 2007 Patrušev oli VTB-bankan vanhemban vice-prezidentan.

Vozil 2010—2018 — ohjandusen pämez', tarkišteluznevondišton ühtnik . Patruševan aigan bankas tegihe enamba bankproduktoid da -operacijoid ristituiden da biznesan täht. Ozaižihe uded tedoted: kaičuzmaksand da rahansijaduz. Mugažo surenzi Agrotegeližen kompleksan tugi. Vozil 2010-2017 Rossel'hozbankan velgan jänduz om surenu nelläha kerdaha. Vodel 2017 se oli 2,97 trillionad rubl'ad.

Vozil 2016-2021 — "Gazproman" pämehiden nevondišton ühtnik .

### Manradon ministr
18. semendkud vodel 2018 Patruševad pandihe Venäman manradon ministraks, 21. vilukud vodel 2020 udes om necil radsijal.

### Vice-premjer
11. semendkud vodel 2024 Mihail Mišustin tariči kacta Parlamentale uden valdmehišton kundan, tariči Patruševad vice-premjeran radsijale. 13. semendkud Parlament vahvištoiti händast necile radsijale. 14. semendkud prezident allekirjuti käskön panendas.

Udel radsijal Patrušev pidäb vastusen:

* valdkundaližen politikan Venäman manradon da Agrotegeližen kompleksan erištoiš, sidä kesken vinmarjankazvatuses i vintegendas, man azjoiš, külämaiden kehitoituses, kalankazvatuses, mecan elomištos da meckompleksas;
* ohjandab da kontroliruib "Ekologii"-rahvahaližen projektan kehitoitust da todenzoitust.

Tarkišteleb ministerstvoiden, federaližiden nevondištoiden da agenstvoiden radod.

15. semendkud vodel 2025 Venäman prezidentan käskön mödhe om pandud Venäman tedoakademijan tarkištelendan nevondištoho.

### Ohjandusenrad
Vodelpäi 2016 Patrušev —  "Gazproman" pämehiden nevondišton ühtnik.

Vodelpäi 2018 Patrušev — "Rossel'hozbankan" tarkištelendan nevondišton pämez'.

## Kanz
Ei ole naidud. Om kuz' last: koume poigad, koume tütärt.

Tat — Nikolai Patrušev — venälaine valdmez', Venäman varumatomuden nevondišton pämez' (1999—2008), Venäman varumatomuden nevondišton sekretar' voden 2008 semendkun 12. päiväspäi.

Mam — Jelena Nikolajevna Patruševa (om sündnu vodel 1955) — radoi ul'tro-diagnostikan lekarin, oli Vnešekonombankan radnikan. Vodel 1993 ühtes Boris Grizlovanke da toižiden ühtenklassnikoidenke tegihe rahvahaližen "Bоrg"-organizacijan sädajan, mitte radoi metalloloman tavaranvedanke..

Vel'l' — Andrei Patrušev — enzne aigsijaline pämez' "Mavoin Gazproman" šel'fan projektoiden kehitoitusen mödhe i enzne "Gazprom šel'fan mavoin" aigsijaline pämez'. "Arktižed tomotused"-keskusen pämez'.

## Pauklahjad

* Venäman arvostusen orden|Arvostusen orden (26. redukud 2016. v) — *sures panendas agrotegeližen kompleksan velgan todištusen organizacijaha*.
* Čečn'an valdkundan pauklahjad "Arvtegoiš Čečn'an valdkundan edes" (26. tal'vkud vodel 2017).
* Arvostadud Čečn'an valdkundan manradon radnik" (15. sulakud vodel 2022).
* Venäman manradon ministerstvan kitändkirjeine — *äivoččes hüväs rados APK-sistemas*.
* Venälaižiden bankoiden associacijan diplom — *panendas banksisteman kehitoitusehe*.
* Raderištusen pauklahj "Voden bankir" (2015).

## Homaičendad
## Lähtked
* Энциклопедия ТАСС, 2024. Патрушев, Дмитрий Николаевич. Заместитель председателя правительства РФ
* Биография Дмитрия Патрушева на сайте Правительство Российской Федерации|Правительства России.
* Биография Дмитрия Патрушева на сайте Россельхозбанка.
* Интервью Дмитрия Патрушева телеканалу «Россия 24».
* «Дмитрий Патрушев: „Кредитов, какие мы предлагаем, нет ни у одного банка“».
* «Дмитрий Патрушев: работой Россельхозбанка доволен».